Lav et referat af nedenstående tekst:

Tekst:
Jores Okore kan alligevel løbe på banen, når AaB på søndag møder lokalrivalerne Vendsyssel FF i Superliga. Forsvarsspilleren slipper nemlig for straf og karantæne, efter AaB har protesteret over en dommerkendelse i sidste weekends kamp mod AGF. Det meddeler Fodboldens Disciplinærinstans i en pressemeddelelse. Samtidig vælger instansen at nedsætte Jores Okores strafpoint fra 34 til 4 point. Jores Okore blev i AGF-kampen tildelt et rødt kort og en direkte udvisning af dommer Mads-Kristoffer Kristoffersen. Men den beslutning var forkert, har disciplinærinstansen vurderet. Og det har dommeren også efterfølgende erkendt. I situationen mente han, at Okore fratog AGF's Ryan Mmaee en oplagt scoringsmulighed, men det har han siden erkendt at have fejlbedømt. - Det betyder, at forsvarsspilleren ikke har karantæne i AaB’s kommende kampe mod Vendsyssel FF og FC Nordsjælland, idet han i forvejen kun havde optjent 6 karantænepoint, lyder det i pressemeddelelsen. Trods udvisningen og det efterfølgende straffespark til AGF lykkedes det AaB at spille uafgjort, 2-2.

Referat:
Fodboldens Disciplinærinstans har annulleret Jores Okores karantæne og nedsat hans strafpoint fra 34 til 4 efter et rødt kort i weekendens kamp mod AGF.